techiaith/cofnodycynulliad_en-cy huggingface dataset:
English: Let me begin just by welcoming the additional support that's come in yesterday. It's not going to help everyone, but it'll go a long, long way, I have to say, particularly the discretionary fund, to fill some of those gaps for people who've fallen between the stools so far. And I'm certainly speaking to local authority leaders in my area so that they can process the applications quickly and explain to people how they work as well. But could I ask, in your discussions with the economy Minister and with the First Minister, can you also make the representations to the UK Government, as well, for additional funding, both for jobs in particular - for job support - as well as business support, because our coffers are limited in Wales? And, whilst I agree with the previous Conservative speaker, who asked for more support to be forthcoming, that support needs to be forthcoming from the UK Government, not just the limited coffers we have available. So, will she make those representations, please?
Welsh: Gadewch imi ddechrau drwy groesawu'r gefnogaeth ychwanegol a gyflwynwyd ddoe. Nid yw'n mynd i helpu pawb, ond bydd yn mynd yn bell iawn, rhaid dweud, yn enwedig y gronfa cymorth dewisol, i lenwi rhai o'r bylchau ar gyfer pobl sydd wedi disgyn rhwng dwy stôl hyd yma. Ac rwy'n sicr yn siarad ag arweinwyr awdurdodau lleol yn fy ardal i fel y gallant brosesu'r ceisiadau'n gyflym ac egluro i bobl sut y maent yn gweithio hefyd. Ond a gaf fi ofyn, yn eich trafodaethau gyda Gweinidog yr economi a chyda'r Prif Weinidog, a allwch hefyd gyflwyno'r sylwadau i Lywodraeth y DU am gyllid ychwanegol, ar gyfer swyddi'n benodol - cymorth swyddi - yn ogystal â chymorth busnes, oherwydd mae ein coffrau'n gyfyngedig yng Nghymru? Ac er fy mod yn cytuno â siaradwr blaenorol y Ceidwadwyr, a ofynnodd am gael mwy o gefnogaeth, mae angen i Lywodraeth y DU roi cymorth, nid y coffrau cyfyngedig sydd ar gael gennym ni yn unig. Felly, a wnaiff hi gyflwyno'r sylwadau hynny, os gwelwch yn dda?
English: I absolutely will make those representations. In fact, I have a finance quadrilateral meeting with the Chief Secretary to the Treasury just later on this afternoon, where I'll be making exactly that point about the switch over from the job retention scheme to the job support scheme. It unnecessarily creates difficulties for businesses in Wales, where they'll need to apply to two different schemes over a period of two weeks in order to provide their staff with the support they need. And there's obviously that real problem with the quantum of support now that's available for each of those jobs and the way in which the UK Government has decided what kind of jobs are viable jobs. There are whole sectors that are missing out as a result of that. The arts sector is one of them. But I can give my colleague Huw Irranca-Davies the assurance that I will be raising exactly this issue later on this afternoon.
Welsh: Byddaf yn bendant yn cyflwyno'r sylwadau hynny. Yn wir, mae gennyf gyfarfod cyllid pedairochrog gyda Phrif Ysgrifennydd y Trysorlys yn ddiweddarach y prynhawn yma, lle byddaf yn gwneud yr union bwynt hwnnw am y newid o'r cynllun cadw swyddi i'r cynllun cefnogi swyddi. Mae'n creu anawsterau diangen i fusnesau yng Nghymru, lle bydd angen iddynt wneud cais i ddau gynllun gwahanol dros gyfnod o bythefnos er mwyn darparu'r cymorth y mae eu staff ei angen. Ac mae'n amlwg fod yna broblem wirioneddol gyda maint y cymorth sydd bellach ar gael ar gyfer pob un o'r swyddi hynny a'r ffordd y mae Llywodraeth y DU wedi penderfynu pa fath o swyddi sy'n swyddi hyfyw. Mae sectorau cyfan ar eu colled o ganlyniad i hynny. Mae sector y celfyddydau yn un ohonynt. Ond a gaf fi roi sicrwydd i fy nghyd-Aelod Huw Irranca-Davies y byddaf yn codi'r union fater hwn yn ddiweddarach y prynhawn yma.
English: In response to the imminent national firebreak, and in line with our commitment to provide further support, we have created an enhanced phase 3 of the Wales-only economic resilience fund, comprising of almost £300 million to support businesses affected by the firebreak and previous local lockdown measures.
Welsh: Mewn ymateb i'r cyfnod atal byr sydd ar fin digwydd, ac yn unol â'n hymrwymiad i ddarparu cymorth pellach, rydym wedi creu cam 3 estynedig o'r gronfa cadernid economaidd i Gymru'n unig, gyda bron i £300 miliwn i gefnogi busnesau y mae'r cyfnod atal byr yn effeithio arnynt a chyfyngiadau lleol blaenorol.
English: Minister, people across Wales, and certainly in my constituency in Blaenau Gwent, are very grateful for the work that the Welsh Government has done to support businesses throughout this time. I know there have been many hundreds of businesses in my own constituency that have been helped and supported by the Welsh Government, and I think the largest package of business support anywhere in the UK is something that's safeguarded many jobs already. But, as has already been pointed out by our colleague Huw Irranca-Davies, some of the smallest businesses particularly do fall through some of the gaps that we have available to us. I'm thinking of taxi drivers, for example, and I'm thinking of people who are working as tradesmen and tradeswomen in order to support them and their families who don't work in a formal corporate structure, if you like. Minister, is it possible to ensure that we do have the funds available to support these people who are the lifeblood of a local economy?
Welsh: Weinidog, mae pobl ledled Cymru, ac yn sicr yn fy etholaeth ym Mlaenau Gwent, yn ddiolchgar iawn am y gwaith y mae Llywodraeth Cymru wedi'i wneud i gefnogi busnesau drwy gydol y cyfnod hwn. Rwy'n gwybod bod cannoedd o fusnesau yn fy etholaeth i wedi cael cymorth a chefnogaeth gan Lywodraeth Cymru, a chredaf fod y pecyn mwyaf o gymorth busnes yn unman yn y DU yn rhywbeth sydd eisoes wedi diogelu llawer o swyddi. Ond fel y nodwyd eisoes gan ein cyd-Aelod Huw Irranca-Davies, mae rhai o'r busnesau lleiaf yn enwedig yn syrthio drwy rai o'r bylchau sydd ar gael. Rwy'n meddwl am yrwyr tacsi, er enghraifft, ac rwy'n meddwl am bobl sy'n gweithio fel masnachwyr er mwyn eu cefnogi hwy a'u teuluoedd nad ydynt yn gweithio o fewn strwythur corfforaethol ffurfiol, os mynnwch. Weinidog, a yw'n bosibl sicrhau bod yr arian gennym i gefnogi'r bobl hyn sy'n anadl einioes i economi leol?
English: As part of our £300 million support package, just announced this week, we are ensuring that there is a discretionary element there for local authorities to disseminate to businesses in their area, and, to do so, we're particularly thinking of those businesses that, as Alun Davies says, don't have a premises, so they're not subject to non-domestic rates, for example, and so they miss out on that automatic grant funding that all businesses receiving small business rate relief will receive, but nonetheless they play an important part in our local economies and they're jobs that are often particularly vulnerable. So, I'm really pleased that, with this particular scheme, we've been able to provide that discretionary element of funding, and we're currently working through the final guidance and the mechanism by which we will provide that funding to local authorities, but progress is very fast on that, so we should be able to say more very shortly.
Welsh: Fel rhan o'n pecyn cymorth gwerth £300 miliwn, a gyhoeddwyd yr wythnos hon, rydym yn sicrhau bod elfen ddewisol yno i awdurdodau lleol ei rhannu i fusnesau yn eu hardal, ac er mwyn gwneud hynny, rydym yn meddwl yn arbennig am y busnesau nad oes ganddynt safle, fel y mae Alun Davies yn dweud, felly nid ydynt yn ddarostyngedig i ardrethi annomestig, er enghraifft, ac felly maent yn colli'r cyllid grant awtomatig y bydd pob busnes sy'n cael rhyddhad ardrethi i fusnesau bach yn ei gael, ond serch hynny maent yn chwarae rhan bwysig yn ein heconomïau lleol ac maent yn swyddi sy'n aml yn arbennig o agored i niwed. Felly, rwy'n falch iawn ein bod wedi gallu darparu'r elfen ddewisol honno o gyllid gyda'r cynllun hwn, ac rydym wrthi'n gweithio drwy'r canllawiau terfynol a'r mecanwaith y byddwn yn ei ddefnyddio i ddarparu'r cyllid hwnnw i awdurdodau lleol, ond mae cynnydd yn gyflym iawn ar hynny, felly dylem allu dweud rhagor yn fuan iawn.
English: Minister, businesses in Conwy and Denbighshire are literally on their knees, and there are many jobs that rely on those businesses that are now hanging by a thread. It's been almost three weeks since you put Conwy and Denbighshire, along with other parts of north-east Wales, into local lockdown. That means that they already have a wound that is three weeks deeper economically than the wound that is going to be inflicted on these parts of Wales as a result of the Wales-wide lockdown that will commence on Friday, and yet, as has already been pointed out, there are businesses there that have not received any additional support to reflect that local lockdown period. I've heard you griping about the resources available to the Welsh Government. You've had £4.4 billion's worth of firepower at your disposal, thanks to the support of the UK Government. Why can't you focus some more support on those places that have not yet been eligible for additional resources in north-east Wales, as part of the package that you have unveiled along with the economy Minister this week? And can you assure businesses in Conwy and Denbighshire that they, because of the three weeks additional pain that they've endured, will be at the front of the queue for support?
Welsh: Weinidog, mae busnesau yng Nghonwy a Sir Ddinbych ar eu gliniau'n llythrennol, ac mae llawer o swyddi sy'n dibynnu ar y busnesau hynny bellach yn ei chael hi'n anodd dal eu pennau uwchben y dŵr. Mae bron i dair wythnos wedi mynd heibio ers i chi roi Conwy a Sir Ddinbych, ynghyd â rhannau eraill o ogledd-ddwyrain Cymru, dan gyfyngiadau lleol. Mae hynny'n golygu eu bod eisoes wedi dioddef yn economaidd am dair wythnos yn hwy na'r hyn a achosir yn y rhannau hyn o Gymru o ganlyniad i'r cyfyngiadau ledled Cymru a fydd yn dechrau ddydd Gwener, ac eto, fel y nodwyd eisoes, ceir busnesau nad ydynt wedi cael unrhyw gymorth ychwanegol i adlewyrchu'r cyfnod hwnnw o gyfyngiadau lleol. Rwyf wedi eich clywed yn cwyno am yr adnoddau sydd ar gael i Lywodraeth Cymru. Rydych wedi cael gwerth £4.4 biliwn o adnoddau at eich defnydd, diolch i gefnogaeth Llywodraeth y DU. Pam na allwch ganolbwyntio mwy o gymorth ar gyfer y lleoedd nad ydynt eto wedi bod yn gymwys i gael adnoddau ychwanegol yng ngogledd-ddwyrain Cymru, fel rhan o'r pecyn rydych wedi'i gyflwyno gyda Gweinidog yr economi yr wythnos hon? Ac a allwch sicrhau busnesau yng Nghonwy a Sir Ddinbych y byddant hwy ar flaen y ciw am gymorth oherwydd y tair wythnos o boen ychwanegol y maent wedi'i ddioddef?
English: Well, as Alun Davies has just recognised in his contribution, businesses across Wales have access to the most generous package of business support anywhere in the UK. And I think that that is a reflection of the priority that we've put on supporting businesses through the adjustments that we've made to Welsh Government budgets, alongside the additional consequential funding we've received from the UK Government. And, as a result of the decisions that we've taken, in Conwy alone, 461 micro and SME businesses have been awarded funding, totalling £8 million, and 83 start-up grants have been awarded to businesses in Conwy as well, totalling £207,500. And through the COVID-19 non-domestic business rates grant, a total of 3,311 awards have been processed to Conwy businesses, totalling nearly £40 million. A great deal of this funding wouldn't have been possible had it not been for the prioritisation exercise that we undertook across Government, which released £0.5 billion of additional support in order for us to fund our economic resilience fund. So, Welsh Government is going above and beyond what you're seeing from the UK Government in relation to our support for businesses.
Welsh: Wel, fel y mae Alun Davies newydd gydnabod yn ei gyfraniad, mae gan fusnesau ledled Cymru fynediad at y pecyn mwyaf hael o gymorth busnes yn unrhyw le yn y DU. A chredaf fod hynny'n adlewyrchiad o'r flaenoriaeth rydym wedi'i rhoi i gefnogi busnesau drwy'r addasiadau a wnaethom i gyllidebau Llywodraeth Cymru, ochr yn ochr â'r cyllid canlyniadol ychwanegol a gawsom gan Lywodraeth y DU. Ac o ganlyniad i'r penderfyniadau a wnaethom, yng Nghonwy yn unig dyfarnwyd cyfanswm o £8 miliwn o gyllid i 461 o ficrofusnesau a busnesau bach a chanolig, ac mae 83 o grantiau dechrau busnes wedi'u dyfarnu i fusnesau yng Nghonwy hefyd, sef cyfanswm o £207,500. A thrwy grant ardrethi busnes annomestig COVID-19, cafodd cyfanswm o 3,311 o ddyfarniadau eu prosesu i fusnesau Conwy, sef cyfanswm o bron i £40 miliwn. Ni fyddai llawer iawn o'r arian hwn wedi bod yn bosibl oni bai am yr ymarfer blaenoriaethu a wnaethom ar draws y Llywodraeth, a ryddhaodd £0.5 biliwn o gymorth ychwanegol er mwyn i ni ariannu ein cronfa cadernid economaidd. Felly, mae Llywodraeth Cymru yn mynd y tu hwnt i'r hyn rydych yn ei weld gan Lywodraeth y DU mewn perthynas â'n cymorth i fusnesau.
English: During the UK-wide lockdown earlier in the year it became clear that certain people were not protected by the furlough scheme. One example is Aled from Ystrad Mynach in my region. He set up a business a year ago, which meant he didn't qualify for the self-employment income support scheme, which demanded tax returns for two financial years to access it, and his business also didn't qualify for the Welsh Government's start-up grant scheme. The loss of earnings for his business amount to over £1,000. Now that we're entering a firebreak on Friday, Minister, what assurances can you give me that self-employed people in Aled's situation won't fall through the cracks again? Could I also ask you, Minister, if you'd consider the call from the Wales freelance taskforce, who are representing the interests of freelancers working in the performance industry, to increase the funding available? They say the current scheme is oversubscribed, with many unable to access any support. So, I'd be interested to hear if the Welsh Government intends to help them further.
Welsh: Yn ystod y cyfyngiadau symud ledled y DU yn gynharach yn y flwyddyn daeth yn amlwg nad oedd rhai pobl yn cael eu diogelu gan y cynllun ffyrlo. Un enghraifft yw Aled o Ystrad Mynach yn fy rhanbarth. Sefydlodd fusnes flwyddyn yn ôl, a olygai nad oedd yn gymwys ar gyfer y cynllun cymorth incwm i'r hunangyflogedig a oedd yn mynnu bod ffurflenni treth dwy flynedd ariannol ar gael er mwyn gallu ei dderbyn, ac nid oedd ei fusnes yn gymwys ychwaith ar gyfer cynllun grantiau cychwyn Llywodraeth Cymru. Mae ei fusnes wedi colli dros £1,000 o enillion. Gan ein bod yn dechrau ar gyfnod atal byr ddydd Gwener, Weinidog, pa sicrwydd y gallwch ei roi i mi na fydd pobl hunangyflogedig yn sefyllfa Aled yn syrthio drwy'r craciau eto? A gaf fi ofyn i chi hefyd, Weinidog, a fyddech yn ystyried yr alwad gan dasglu llawrydd Cymru, sy'n cynrychioli buddiannau gweithwyr llawrydd sy'n gweithio yn y diwydiant perfformio, i gynyddu'r cyllid sydd ar gael? Maent yn dweud bod gormod o geisiadau am y cynllun presennol, gyda llawer yn methu cael unrhyw gymorth. Felly, hoffwn glywed a yw Llywodraeth Cymru yn bwriadu eu helpu ymhellach.
English: Thank you very much for that question, and also for setting out the particular circumstances that Aled finds himself in. Clearly, I don't know the full circumstances behind his situation, but, as I said in response to a previous question, it's really important that, this time, we have added that discretionary element for local authorities, which hasn't been there before. And that's in recognition of the cases that have been brought to us, such as Aled who you've talked about, who've fallen between all of those different offers of support from both Welsh Government and the UK Government. So, we're trying to ensure that there is an additional mechanism now for local authorities to be able to provide support for businesses locally. And, as I say, we're just working through the final detail on that, with a view to providing local authorities with some guidance.
Welsh: Diolch yn fawr am y cwestiwn hwnnw, a hefyd am nodi'r amgylchiadau penodol y mae Aled yn eu hwynebu. Yn amlwg, nid wyf yn gwybod beth yw'r amgylchiadau llawn sy'n gefndir i'w sefyllfa, ond fel y dywedais mewn ymateb i gwestiwn blaenorol, mae'n bwysig iawn ein bod, y tro hwn, wedi ychwanegu'r elfen ddewisol i awdurdodau lleol, nad yw wedi bod yno o'r blaen. A hynny i gydnabod yr achosion a gyflwynwyd i ni, fel achos Aled rydych wedi sôn amdano, sydd wedi syrthio rhwng yr holl gynigion gwahanol o gefnogaeth gan Lywodraeth Cymru a Llywodraeth y DU. Felly, rydym yn ceisio sicrhau bod mecanwaith ychwanegol ar waith yn awr i awdurdodau lleol allu darparu cymorth i fusnesau'n lleol. Ac fel y dywedais, rydym yn gweithio drwy'r manylion terfynol ar hynny, gyda'r bwriad o roi rhywfaint o arweiniad i awdurdodau lleol.
English: Minister, sadly far too many businesses are falling through the cracks in the support offered, and what support there is certainly doesn't make up for the long-term impacts that various lockdowns have had. Businesses don't know if they'll be open or closed from one week to the next, and many microbusinesses get no support at all because they don't have multiple years of accounts. One example: my constituent contacted me concerning her beauty salon's future because she's not eligible for support. She doesn't have full accounts due to maternity leave. Minister, what steps will you take to ensure all businesses in Wales impacted by COVID protection measures do receive financial support, such as my constituent through her maternity leave? Diolch.
Welsh: Weinidog, yn anffodus mae gormod o lawer o fusnesau'n syrthio drwy'r craciau yn y cymorth a gynigir, ac yn sicr nid yw'r gefnogaeth sydd ar gael yn gwneud iawn am yr effeithiau hirdymor y mae gwahanol gyfyngiadau wedi'u cael. Nid yw busnesau'n gwybod a fyddant ar agor neu ar gau o un wythnos i'r llall, ac nid yw llawer o ficrofusnesau'n cael unrhyw gymorth o gwbl am nad oes ganddynt gyfrifon am fwy nag un flwyddyn. Un enghraifft: cysylltodd fy etholwr â mi ynghylch dyfodol ei salon harddwch am nad yw'n gymwys i gael cymorth. Nid oes ganddi gyfrifon llawn oherwydd absenoldeb mamolaeth. Weinidog, pa gamau a gymerwch i sicrhau bod pob busnes yng Nghymru y mae mesurau diogelwch COVID yn effeithio arnynt yn cael cymorth ariannol, fel fy etholwr drwy ei chyfnod mamolaeth? Diolch.
English: Thank you for providing another example of a business that hasn't been able to access funding thus far. Clearly, I don't want to give the impression that the Welsh Government is going to be able to support every single business in Wales, because the funding we have simply doesn't extend to that. So, I do want to be realistic, but, at the same time, I do want to reflect that we have taken on board and considered well those issues that have been brought forward by yourself and others in terms of those individuals who run businesses that have fallen through the gaps in support thus far. And that's why this discretionary element is so important, and why it's important that we get the advice and guidance for local authorities right in order to enable them to support those locally often very important businesses.
Welsh: Diolch am ddarparu enghraifft arall o fusnes nad yw wedi gallu cael cyllid hyd yma. Yn amlwg, nid wyf am roi'r argraff y bydd Llywodraeth Cymru yn gallu cefnogi pob busnes yng Nghymru, oherwydd nid yw'r cyllid sydd gennym yn ddigon ar gyfer hynny. Felly, rwyf am fod yn realistig, ond ar yr un pryd, rwyf am adlewyrchu'r ffaith ein bod wedi rhoi ystyriaeth drylwyr i'r materion a gyflwynwyd gennych chi ac eraill mewn perthynas ag unigolion sy'n rhedeg busnesau sydd wedi syrthio drwy'r bylchau yn y cymorth hyd yma. A dyna pam y mae'r elfen ddewisol hon mor bwysig, a pham ei bod yn bwysig ein bod yn cael y cyngor a'r arweiniad i awdurdodau lleol yn iawn er mwyn eu galluogi i gefnogi'r busnesau sy'n aml yn bwysig iawn yn lleol.
English: Thank you very much, Llywydd, and may I thank the Minister for the supplementary budget published last night? I look forward to the scrutiny in the Finance Committee over the next few weeks. There are substantial sums that have been vired within this financial year, as we would expect, because of the exceptional circumstances, and that includes to local government. But there is great uncertainty about next year's budgets. Without going into too much detail, my council on Ynys Môn has spoken to me about the millions of pounds of deficit that they can identify already for the next year directly because of this pandemic, pressures on the care sector. You look at things such as additional pressure on the council tax reduction scheme, because more people are reliant on it and so forth. So, can the Minister give us an update on what principles the Government will follow in terms of ensuring that councils can balance their books in the next financial year? And will she look again, in light of what's being highlighted now, at the concept of budgeting over a longer period - let's say three years - in order to give more assurance for the future?
Welsh: Diolch yn fawr iawn, Llywydd, a gaf i ddiolch i'r Gweinidog am y gyllideb atodol a gafodd ei chyhoeddi neithiwr? Dwi'n edrych ymlaen at ddilyn cyfnod sgrwtini y Pwyllgor Cyllid yn yr wythnosau nesaf. Mae yna symiau sylweddol wedi cael eu symud o fewn y flwyddyn ariannol yma, fel y buaswn yn ei ddisgwyl, oherwydd yr amgylchiadau eithriadol, ac mae hynny'n cynnwys i lywodraeth leol. Ond mae yna ansicrwydd mawr yn parhau wrth gwrs am gyllidebau'r flwyddyn nesaf. Heb fynd i fanylion mawr, mae fy nghyngor i yn Ynys Môn, er enghraifft, wedi gallu siarad efo fi am y rhai miliynau o bunnoedd o ddiffyg y maen nhw'n gallu eu hadnabod yn barod ar gyfer y flwyddyn nesaf yn uniongyrchol oherwydd y pandemig yma, pwysau ar y sector gofal. Rydych chi'n edrych ar bethau fel pwysau ychwanegol ar y cynllun lleihau'r dreth gyngor, oherwydd bod mwy o bobl yn ddibynnol arno fo ac yn y blaen. Ydy'r Gweinidog yn gallu rhoi amlinelliad diweddaraf inni o beth fyddai'r egwyddorion y bydd y Llywodraeth yn eu dilyn o ran sicrhau bod cynghorau yn gallu cydbwyso eu llyfrau y flwyddyn ariannol nesaf? Ac a wnaiff hi edrych eto, yn sgil yr hyn sy'n cael ei amlygu rŵan, ar y syniad o gyllidebu dros gyfnod hirach - tair blynedd, dywedwn ni - er mwyn rhoi rhagor o sicrwydd ar gyfer y dyfodol?